ddrg/super_eurlex huggingface dataset:
Uredba Komisije (ES) št. 1097/2002

z dne 24. junija 2002

o dopolnitvi Priloge k Uredbi (ES) št. 2400/96 o vnosu določenih imen v Register zaščitenih označb porekla in zaščitenih geografskih oznak, določen v Uredbi Sveta (EGS) št. 2081/92 o zaščiti geografskih oznak in označb porekla za kmetijske pridelke in živila (Queso de Murcia al vino – Queso de Murcia)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih oznak in označb porekla za kmetijske pridelke in živila [1], kakor je bila nazadnje spremenjena z Uredbo Komisije (ES) št. 2796/2000 [2], in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 je Španija Komisiji poslala dve vlogi za registracijo imen "Queso de Murcia al vino" in "Queso de Murcia" kot zaščiteni označbi porekla.

(2) V skladu s členom 6(1) navedene uredbe je ugotovljeno, da ti vlogi izpolnjujeta vse tam določene zahteve in zlasti, da vsebujeta vse informacije v skladu s členom 4 Uredbe.

(3) Komisija ni prejela nobenih ugovorov po členu 7 navedene uredbe v zvezi z imeni iz te Priloge po objavi v Uradnem listu Evropskih skupnosti [3].

(4) Imeni je torej treba vnesti v Register zaščitenih označb porekla in zaščitenih geografskih oznak in ju tako zaščititi v vsej Skupnosti kot zaščiteni označbi porekla.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 465/2002 [5] –

SPREJELA NASLEDNJO UREDBO:

Člen 1

Imeni v priloženi Prilogi se dodata v Prilogo k Uredbi (ES) št. 2400/96 in se ju vnese v skladu s členom 6(3) Uredbe (EGS) št. 2081/92 v Register zaščitenih označb porekla in zaščitenih geografskih oznak kot zaščiteni označbi porekla (ZOP).

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. junija 2002

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 324, 21.12.2000, str. 26.

[3] UL C 248, 6.9.2001, str. 3.

[4] UL L 327, 17.12.1996, str. 11.

[5] UL L 142, 31.5.2002, str. 27.

--------------------------------------------------

PRILOGA

PROIZVODI S SEZNAMA V PRILOGI I K POGODBI ES, NAMENJENI PREHRANI LJUDI

Sir

ŠPANIJA

- Queso de Murcia al vino (ZOP)

- Queso de Murcia (ZOP).

--------------------------------------------------
Uredba Sveta (ES) št. 1107/2002

z dne 25. junija 2002

o spremembi Uredbe (ES) št. 92/2002 o uvedbi dokončne protidampinške dajatve in o dokončnem pobiranju začasne protidampinške dajatve, uvedene za uvoz sečnine s poreklom iz Belorusije, Bolgarije, Hrvaške, Estonije, Libije, Litve, Romunije in Ukrajine

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 384/1996 z dne 22. decembra 1995 o zaščiti proti dampinškem uvozu iz držav, ki niso članice Evropske skupnosti [1], in zlasti členov 8 in 9 Uredbe,

ob upoštevanju predloga Komisije po posvetovanju s Svetovalnim odborom,

ob upoštevanju naslednjega:

A. POSTOPEK

(1) Svet je z Uredbo (ES) št. 92/2002 [2] uvedel dokončne protidampinške dajatve za uvoz sečnine s poreklom iz Belorusije, Bolgarije, Hrvaške, Estonije, Libije, Litve, Romunije in Ukrajine ter bolgarskega proizvajalca izvoznika oprostil navedenih dajatev, ker je Komisija sprejela zavezo zadevnega podjetja.

(2) Joint Stock Company Achema je v zvezi s protidampinškim postopkom glede uvoza sečnine s poreklom iz, med drugim, Litve ponudila sprejemljivo zavezo pred objavo dokončnih ugotovitev, vendar v fazi, ko je bilo iz upravnih razlogov nemogoče vključiti njeno sprejetje v dokončno uredbo.

(3) Komisija je s Sklepom št. 2002/498/ES [3] sprejela ponudbo o zavezi s strani Joint Stock Company Achema. Razlogi za sprejetje te zaveze so navedeni v navedenem sklepu. Svet ugotavlja, da spremembe iz ponudbe o zavezi odpravljajo škodljiv učinek dampinga in močno omejujejo vsako tveganje izogibanja v obliki navzkrižnih kompenzacij z drugimi izdelki.

(4) V luči sprejetja ponudbe o zavezi je treba ustrezno spremeniti Uredbo (ES) št. 92/2002 –

SPREJEL NASLEDNJO UREDBO:

Člen 1

Uredba (ES) št. 92/2002 se spremeni:

1. V členu 1(2) se vrstica, ki se nanaša na Litvo, zamenja z:

"Država porekla | Proizvajalec | Dokončna protidampinška dajatev (EUR/t) | Dodatna oznaka TARIC |

Litva | Vsa podjetja | 10,05 | A999" |

2. V členu 2(1) se tabela zamenja z:

"Država | Podjetje | Dodatna oznaka TARIC |

Bolgarija | Chimco AD, Shose az Mezdra, 3037 Vratza | A272 |

Litva | Joint Stock Company Achema, Taurostos 26, 5005 Jonava | A375" |

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 25. junija 2002

Za Svet

Predsednik

J. Matas I Palou

[1] UL L 56, 6.3.1996, str. 1. Uredba, kot je bila nazadnje spremenjena z Uredbo (ES) št. 2238/2000 (UL L 257, 11.10.2000, str. 2).

[2] UL L 17, 19.1.2002, str. 1.

[3] UL L 168, 27.6.2002, str. 51.

--------------------------------------------------
Uredba Komisije (ES) št. 1113/2002

z dne 26. junija 2002

o spremembi Uredbe (ES) št. 1788/2001 o podrobnih pravilih za izvajanje določb o potrdilih o kontrolnem pregledu za uvoz iz tretjih držav na podlagi člena 11 Uredbe Sveta (EGS) št. 2092/91

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil [1], kakor je bila nazadnje spremenjena z Uredbo Komisije (ES) št. 473/2002 [2], in zlasti člena 11(3)(b) in (4) Uredbe,

ob upoštevanju naslednjega:

(1) Uredba Komisije (ES) št. 1788/2001 [3] določa novo potrdilo o pregledu za uvožene proizvode namesto potrdila, ki ga določa Uredba Komisije (EGS) št. 3457/92 [4], in predvideva, da se novo potrdilo uporablja od 1. julija 2002 za proizvode, uvožene v skladu s postopki, določenimi v členu 11(1) in 11(6) Uredbe (EGS) št. 2092/91.

(2) Ob pripravi na 1. julij 2002 se je več držav članic soočilo z nekaterimi tehničnimi težavami in dvomi pri izvajanju Uredbe (ES) št. 1788/2001. Zaradi preglednosti in da bi se izognili zmešnjavi, je te težave treba rešiti pred uporabo novega potrdila.

(3) Priporoča se preložitev datuma, po katerem se bo novo potrdilo, določeno v Uredbi (ES) št. 1788/2001, uporabljalo.

(4) Ukrepi, predvideni s to uredbo, so v skladu z mnenjem Odbora iz člena 14 Uredbe (EGS) št. 2092/91 –

SPREJELA NASLEDNJO UREDBO:

Člen 1

Uredba (ES) št. 1788/2001 se spremeni:

1. V členu 8 se datum "1. julij 2002" nadomesti z "1. november 2002".

2. V členu 9 se datum "1. julij 2002" nadomesti z "1. november 2002".

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. junija 2002

Za Komisijo

Franz Fischler

Član Komisije

[1] UL L 198, 22.7.1991, str. 1.

[2] UL L 75, 16.3.2002, str. 21.

[3] UL L 243, 13.9.2001, str. 3.

[4] UL L 350, 1.12.1992, str. 56.

--------------------------------------------------
Uredba Komisije (ES) št. 1496/2002

z dne 21. avgusta 2002

o spremembi Priloge I (pravila o pristojnosti iz člena 3(2) in člena 4(2)) in Priloge II (seznam sodišč in pristojnih organov) k Uredbi Sveta (ES) št. 44/2001 o pristojnosti in priznavanju ter izvrševanju sodnih odločb v civilnih in gospodarskih zadevah

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 44/2001 z 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah [1] in zlasti členov 3(2), 4(2), 44 in 74 Uredbe,

ob upoštevanju naslednjega:

(1) V skladu s členom 3(1) Uredbe (ES) št. 44/2001 je osebe s stalnim bivališčem v državah članicah mogoče tožiti pred sodišči druge države članice samo po pravilih, ki so določena v oddelkih od 2 do 7 Poglavja II o pristojnosti; zlasti v skladu s členom 3(2) se proti njim ne uporabljajo pravila o pristojnosti, določena v Prilogi I.

(2) Če se v državi članici odpravi pravilo iz Priloge I, se zato vsebina seznama ustrezno spremeni.

(3) Zahtevo za razglasitev izvršljivosti sodne odločbe, ki je bila izdana v državi članici in je izvršljiva v tej državi, je treba v drugi državi članici predložiti pristojnim organom, naštetim v Prilogi II k Uredbi (ES) št. 44/2001.

(4) Členi 38 in naslednji členi ter člen 57(4) Uredbe (ES) št. 44/2001 dovoljujejo, da se zahtevo za razglasitev izvršljivosti javne listine lahko predloži notarjem kot pristojnim organom.

(5) Člen 74 Uredbe (ES) št. 44/2001 določa, da morajo države članice Komisijo obvestiti o besedilih, ki spreminjajo seznam pristojnih organov, določen v Prilogah I do IV.

(6) Nizozemska je obvestila Komisijo o spremembi pravil o pristojnosti, določenih v Prilogi I, in seznama sodišč in pristojnih organov, določenega v Prilogi II. Prav tako je Nemčija obvestila Komisijo o spremembi seznama sodišč in pristojnih organov, določenega v Prilogi II. Zato je treba ustrezno spremeniti Uredbo (ES) št. 44/2001 –

SPREJELA NASLEDNJO UREDBO:

Člen 1

V Prilogi I k Uredbi (ES) št. 44/2001 se črta osma alinea, ki se nanaša na Nizozemsko.

Člen 2

V Prilogi II k Uredbi (ES) št. 44/2001 se besedilo "v Nemčiji predsednik senata "Landgericht"" nadomesti z:

"v Nemčiji:

(a) predsednik senata "Landgericht";

(b) notar v postopku razglasitve izvršljivosti javne listine"

.

Člen 3

V Prilogi II k Uredbi (ES) št. 44/2001 se besedilo "na Nizozemskem predsednik "arrondissementsrechtbank"" nadomesti z:

"na Nizozemskem "voorzieningenrechter van de rechtbank"

."

Člen 4

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. avgusta 2002

Za Komisijo

António Vitorino

Član Komisije

[1] UL L 12, 16.1.2001, str. 1.

--------------------------------------------------
Uredba Sveta (ES) št. 1515/2002

z dne 19. avgusta 2002

o spremembi Uredbe (ES) št. 348/2000 o uvedbi dokončne protidampinške dajatve za uvoz določenih brezšivnih cevi iz železa ali nelegiranega jekla s poreklom iz Hrvaške in Ukrajine

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti [1], in zlasti člena 8 Uredbe,

ob upoštevanju predloga, ki ga je dala Komisija po posvetovanju s Svetovalnim odborom,

ob upoštevanju naslednjega:

A. PREDHODNI POSTOPEK

(1) 19. novembra 1998 je Komisija [2] začela protidampinški postopek v zvezi z uvozom določenih brezšivnih cevi iz železa ali nelegiranega jekla ("zadevni izdelek") s poreklom, med drugim, iz Ukrajine.

(2) Iz tega postopka je sledila uvedba protidampinške dajatve z Uredbo Sveta (ES) št. 348/2000 [3] februarja 2000 z namenom odprave škodljivih učinkov dampinga.

(3) Vzporedno je Komisija s Sklepom 2000/137/ES [4] sprejela skupno cenovno zavezo do določenega praga obsega inkorporativnih ukrepov s ciljem spremljanja zaveze treh ukrajinskih proizvajalcev izvoznikov, Dnepropetrovsk Tube Works ("DTW"), Nikopol Pivdennotrubny Works (kasneje spremenjeno v Nikopolsky Seamless Tube Plant, "Niko Tube" [5] in Nizhnedneprovsky Tube Rolling Plant ("NTRP"). V skladu s tem je bil uvoz zadevnega izdelka teh treh proizvajalcev izvoznikov oproščen navedene protidampinške dajatve.

B. PROSTOVOLJNI UMIK SKUPNE ZAVEZE

(4) DTW, Niko Tube in NTRP so obvestili Komisijo, da želijo umakniti to skupno zavezo. V skladu s tem so bila s Sklepom Komisije 2002/669/ES [6] imena navedenih podjetij izbrisana s seznama podjetij, katerih zaveze so sprejete v členu 1 Sklepa 2000/137/ES.

C. SPREMEMBA UREDBE (ES) št. 348/2000

(5) Glede na zgoraj navedeno in v skladu s členom 8(9) Uredbe Sveta (ES) št. 384/96 je treba člen 2(4) Uredbe (ES) št. 348/2000 ustrezno spremeniti, za proizvajalce izvoznike pa bi morala veljati ustrezna stopnja protidampinške dajatve za Ukrajino iz člena 1(2) Uredbe (ES) št. 348/2000 (38,5 %) –

SPREJEL NASLEDNJO UREDBO:

Člen 1

Preglednica iz člena 2(4) Uredbe (ES) št. 348/2000 se nadomesti z:

"Država | Proizvajalec | Dodatna oznaka TARIC |

Hrvaška | Željezara Sisak d.d., Sisak | A064" |

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. avgusta 2002

Za Svet

Predsednik

P. S. Møller

[1] UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2238/2000 (UL L 257, 11.10.2000, str. 2).

[2] UL C 353, 19.11.1998, str. 13.

[3] UL L 45, 17.2.2000, str. 1.

[4] UL L 46, 18.2.2000, str. 34.

[5] UL C 198, 13.7.2001, str. 2.

[6] UL L 228, 25.8.2002, str. 20.

--------------------------------------------------
Uredba Sveta (ES, Euratom) št. 1750/2002

z dne 30. septembra 2002

o spremembah Uredbe (EGS, Euratom, ESPJ) št. 260/68 o pogojih in postopku obdavčevanja v korist Evropskih skupnosti

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 291 Pogodbe,

ob upoštevanju Protokola o posebnih pravicah in imunitetah Evropskih skupnosti in zlasti člena 13 Protokola,

ob upoštevanju predloga Komisije,

ob upoštevanju naslednjega:

(1) Uredbo (EGS, Euratom, ESPJ) št. 260/68 [1], kakor je bila nazadnje spremenjena z Uredbo (ES, ESPJ, Euratom) št. 2459/98 [2], je treba spremeniti, zato da bo upoštevana Uredba Sveta (ES, Euratom) št. 1746/2002 z dne 30. septembra 2002, s katero se v kontekstu reforme Komisije uvajajo posebni ukrepi za prenehanje zaposlitve uradnikov Evropskih skupnosti, ki so bili imenovani na časovno neomejeno delovno mesto v Komisiji Evropskih skupnosti [3].

(2) Uredbo (EGS, Euratom, ESPJ) št. 260/68, kakor je bila nazadnje spremenjena z Uredbo (ES, ESPJ, Euratom) št. 2459/98, je treba spremeniti, zato da bo upoštevana Uredba Sveta (ES, Euratom) št. 1747/2002 z dne 30. septembra 2002, s katero se v kontekstu modernizacije institucije uvajajo posebni ukrepi za prenehanje zaposlitve uradnikov Evropskih skupnosti, ki so bili imenovani na časovno neomejeno delovno mesto v Svetu Evropske unije [4].

(3) Uredbo (EGS, Euratom, ESPJ) št. 260/68, kakor je bila nazadnje spremenjena z Uredbo (ES, ESPJ, Euratom) št. 2459/98, je treba spremeniti, zato da bo upoštevana Uredba Sveta (ES, Euratom) št. 1748/2002 z dne 30. septembra 2002, s katero se v kontekstu modernizacije institucije uvajajo posebni ukrepi za prenehanje zaposlitve uradnikov, ki so bili imenovani na časovno neomejeno delovno mesto v Evropskem parlamentu, in začasnega osebja, ki dela v političnih frakcijah Evropskega parlamenta [5] –

SPREJEL NASLEDNJO UREDBO:

Člen 1

Členu 2 Uredbe (EGS, Euratom, ESPJ) št. 260/68 se dodajo naslednje šestnajsta, sedemnajsta in osemnajsta alinea:

"— tisti, ki so upravičeni do nadomestila, predvidenega za primer prenehanja zaposlitve v skladu s členom 4 Uredbe (ES, Euratom) št. 1746/2002,

— tisti, ki so upravičeni do nadomestila, predvidenega za primer prenehanja zaposlitve v skladu s členom 4 Uredbe (ES, Euratom) št. 1747/2002,

— tisti, ki so upravičeni do nadomestila, predvidenega za primer prenehanja zaposlitve v skladu s členom 4 Uredbe (ES, Euratom) št. 1748/2002."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba se v zvezi z vsako od dodanih alinej uporablja od ustreznega dneva začetka veljavnosti vsake uredbe iz člena 1.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. septembra 2002

Za Svet

Predsednik

P. S. Møller

[1] UL L 56, 4.3.1968, str. 8.

[2] UL L 307, 17.11.1998, str. 3.

[3] UL L 264, 2.19.2002, str. 1.

[4] UL L 264, 2.19.2002, str. 5.

[5] UL L 264, 2.19.2002, str. 9.

--------------------------------------------------
Uredba Komisije (ES) št. 1823/2002

z dne 11. oktobra 2002

o peti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana [1], kakor je bila nazadnje spremenjena z Uredbo (ES) št. 1754/2002 [2], in zlasti prve alinee člena 7(1) Uredbe,

ob upoštevanju naslednjega:

(1) Priloga I Uredbe (ES) št. 881/2002 navaja osebe, skupine in entitete, ki so po tej uredbi zajete v zamrznitev sredstev in gospodarskih virov.

(2) Sankcijski odbor je dne 10. oktobra 2002 sklenil spremeniti seznam oseb, skupin in entitet, za katere se uporablja zamrznitev sredstev in gospodarskih virov, zato je treba ustrezno spremeniti tudi Prilogo I.

(3) Za zagotovitev učinkovitosti ukrepov, določenih s to uredbo, mora ta uredba začeti veljati takoj –

SPREJELA NASLEDNJO UREDBO:

Člen 1

Priloga I k Uredbi (ES) št. 881/2002 se spremeni skladno s Prilogo k tej uredbi.

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. oktobra 2002

Za Komisijo

Christopher Patten

Član Komisije

[1] UL L 139, 29.5.2002, str. 9.

[2] UL L 264, 2.10.2002, str. 23.

--------------------------------------------------

PRILOGA

Priloga I k Uredbi (ES) št. 881/2002 se spremeni:

Na seznam pod naslov "Pravne osebe, skupine in entitete" se dodajo naslednje osebe, skupine ali entitete:

1. Moroccan Islamic Combatant Group (tudi GICM ali Groupe Islamique Combattant Marocain)

2. Tunisian Combatant Group (tudi GCT ali Groupe Combattant Tunisien).

--------------------------------------------------
Uradni list L 277 , 15/10/2002 str. 0001 - 0002



Uredba Sveta (ES) št. 1824/2002 z dne 8. oktobra 2002 o spremembi Uredbe (ES) št. 2505/96 o odprtju in zagotavljanju upravljanja avtonomnih tarifnih kvot Skupnosti za določene kmetijske in industrijske izdelke SVET EVROPSKE UNIJE JE – ob upoštevanju Pogodbe o ustanovitvi Evropske gospodarske skupnosti in zlasti člena 26 Pogodbe, ob upoštevanju predloga Komisije, ob upoštevanju naslednjega: (1) V skladu z Uredbo (ES) št. 2505/96 [1] je Svet odprl tarifne kvote Skupnosti za nekatere kmetijske in industrijske izdelke. Povpraševanju Skupnosti za zadevnimi izdelki je treba zadostiti pod najugodnejšimi pogoji. Zato je treba odpreti tarifne kvote Skupnosti po stopnjah dajatve nič za ustrezne količine s 1. julijem 2002 ter se med tem izogibati motnjam na trgih za navedene izdelke. (2) Uredbo (ES) št. 2505/96 je zato treba spremeniti – SPREJEL NASLEDNJO UREDBO: Člen 1 Tarifne kvote naštete v prilogi k tej uredbi se dodajo Prilogi I k Uredbi (ES) št. 2505/96. Člen 2 Ta uredba začne veljati tretji dan po objavi v Uradnem listu Evropskih skupnosti. Uporablja se od 1. julija 2002. Ta uredba je v celoti zavezujoča in se neposredno uporablja v vseh državah članicah. V Luxembourgu, 8. oktobra 2002 Za Svet Predsednik T. Pedersen [1] UL L 345, 31.12.1996, str. 1. Uredba, nazadnje spremenjena z Uredbo (ES) št. 1578/2002 (UL L 236, 4.9.2002, str. 3). -------------------------------------------------- PRILOGA Zaporedna št. | Oznaka KN | Tarifna oznaka TARIC | Poimenovanje | Obseg kvote | Dajatev za kvoto (%) | Kvotno obdobje | 09.2610 | ex29252000 | 20 | (Klorometilen)dimetil-amonijev klorid | 20 ton | 0 | 1.7. do 31.12.2002 | 09.2976 | ex84079010 | 10 | Štiribatni bencinski motorji s kapaciteto valja, ki ne presega 250 kubičnih cm, za rabo v proizvodnji kosilnic iz podštevilke 843311 | 650000 enot | 0 | 1.7.2002 do 30.6.2003 | --------------------------------------------------
Uredba Komisije (ES) št. 2067/2002

z dne 21. novembra 2002

o popravku Uredbe (ES) št. 444/98, ki spreminja Uredbo (ES) št. 1162/95 o posebnih podrobnih pravil za uporabo sistema uvoznih in izvoznih dovoljenj za žita in riž

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1666/2000 [2], in zlasti člena 9(2) ter člena 13(11) Uredbe,

ob upoštevanju Uredbe Sveta (EGS) št. 3072/95 z dne 22. decembra 1995 o skupni ureditvi trga za riž [3], kakor je bila nazadnje spremenjena z Uredbo (ES) št. 411/2002 [4], in zlasti člena 9(2) ter člena 13(15) Uredbe,

ob upoštevanju Uredbe Komisije (ES) št. 1291/2000 z dne 9. junija 2000 o splošnih podrobnih pravilih za uporabo sistema uvoznih in izvoznih dovoljenj ter potrdil o vnaprejšnji določitvi za kmetijske proizvode [5], kakor je bila nazadnje spremenjena z Uredbo (ES) št. 2229/2001 [6],

ob upoštevanju naslednjega:

(1) Sprememba prve alinee člena 4(2) Uredbe Komisije (ES) št. 1162/95 [7], kakor je bila nazadnje spremenjena z Uredbo (ES) št. 1322/2002 [8], sprejete z Uredbo Komisije (ES) št. 444/98 [9], vsebuje napako, ker se "enajst mestna oznaka" dejansko ni pojavila v tej alinei pred njeno spremembo. To napako je zato treba popraviti.

(2) Ukrepi, predvideni s to uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

V členu 1 Uredbe (ES) št. 444/98 se točka 2 popravi in nadomesti z naslednjim besedilom:

"2. prva alinea člena 4(2) se nadomesti z naslednjim:

- v oddelku 15, poimenovanje proizvoda in njegova dvanajst mestna oznaka; v primeru proizvodov, ki spadajo pod dve ali več sosednih podrazdelitev, izvoznik lahko pokaže dvanajst mestno nomenklaturo za izvozna nadomestila, v katerem primeru se v oddelku 15 navede naslednje: pripravki, ki se uporabljajo v krmi za živali, iz Uredbe (ES) št. 1517/95."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. novembra 2002

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 193, 29.7.2000, str. 1.

[3] UL L 329, 30.12.1995, str. 18.

[4] UL L 62, 5.3.2002, str. 27.

[5] UL L 152, 24.6.2000, str. 1.

[6] UL L 308, 27.11.2001, str. 19.

[7] UL L 117, 24.5.1995, str. 2.

[8] UL L 194, 23.7.2002, str. 22.

[9] UL L 56, 26.2.1998, str. 12.

--------------------------------------------------